el el el el el el el el el el el en en el el el el el el el el el el el el el el en es en el en el el el en el en el en el en el en el en el en el en el en el en es el ja el el el el el el el el el el el el el el el el el en el sv el fr el de el de el fr el ja
Η εξαιρετική πορεία του τουρισμού, όπως ανέφερε ο κ. Κικίλιας, αποτυπώνεται και στις βραχυχρόνιες μισθώσεις (Airbnb) στις οποίες τους μήνες Ιούλιο, Αύγουστο και Σεπτέμβριο καταγράφεται αύξηση 26,5%
Κατά 17% αυξήθηκαν οι αφίξεις στα νησιά του Νοτιοανατολικού Αιγαίου το πρώτο επταήμερο του Αυγούστου 2022 σε σύγκριση με το αντίστοιχο διάστημα του 2019, ανακοίνωσε ο υπουργός Τουρισμού Βασίλης Κικίλιας.
Ο υπουργός Τουρισμού μιλώντας στον Σκάι τόνισε ότι πριν μερικούς μήνες κανείς δεν μπορούσε να φανταστεί ότι με όλες αυτές τις δυσκολίες (πόλεμος στην Ουκρανία, πληθωρισμός, ενεργειακή κρίση, ελληνοτουρκικά, πανδημία) η Ελλάδα θα κατάφερνε στον τουρισμό, όχι μόνο να προσεγγίσει, αλλά και να ξεπεράσει σε ορισμένες περιοχές τις επιδόσεις του 2019, ενισχύοντας σε πολύ μεγάλο βαθμό την εθνική οικονομία και το εισόδημα της μέσης ελληνικής οικογένειας.
«Έχουμε κάνει πολύ σκληρή δουλειά και έχει γίνει πολύ μεγάλη προσπάθεια όχι μόνο από μένα, αλλά και από όλους τους ανθρώπους της τουριστικής βιομηχανίας, από τον ιδιωτικό τομέα, το ελληνικό δημόσιο. Οι αγρότες μας δίνουν τα φρούτα, τα λαχανικά, τα προϊόντα από την ελληνική γη, στα ξενοδοχεία μας και στα εστιατόριά μας, ο εμπορικός κόσμος είναι εκεί σε κάθε τουριστική περιοχή και έτσι αναπτύσσεται.
Τουριστικές οι 8 στις 10 επενδύσεις
»Τα καταστήματα υγειονομικού ενδιαφέροντος είναι γεμάτα λόγω του τουρισμού και 8 στις 10 επενδύσεις στην Ελλάδα πλέον είναι τουριστικές, είτε ξενοδοχειακές, είτε υποδομών. Και βέβαια δεν υπάρχει καμία αμφιβολία ότι εκατοντάδες χιλιάδες επαγγέλματα περιμένουν από τον τουρισμό και ζουν από αυτόν. Δεν μπορώ να μην είμαι ευχαριστημένος με αυτά τα στοιχεία γιατί σε αυτό το πλέγμα εμπλέκεται όλη η ελληνική οικονομία. Καλές οι πολυεθνικές, καλοί οι μεγάλοι ξενοδόχοι, καλοί οι tour operators, καλές οι αεροπορικές. Εγώ, όμως, δουλεύω, δουλεύουμε για τη μέση ελληνική οικογένεια, για τον εργαζόμενο στον τουρισμό. Αυτούς τους ανθρώπους πρέπει να στηρίξουμε. Έρχεται ένας δύσκολος χειμώνας. Ξεκινήσαμε την περίοδο πιο νωρίς, από αρχές Μαρτίου και φιλοδοξούμε, και το λέω ειλικρινώς, να την τελειώσουμε το Δεκέμβρη του ’22», δήλωσε χαρακτηριστικά.
Ο υπουργός Τουρισμού μίλησε επίσης για την καμπάνια που θα πραγματοποιηθεί σε συνεργασία με τον ΕΟΤ σε χώρες της Βόρειας και Κεντρικής Ευρώπης με στόχο την προσέλκυση ταξιδιωτών το φθινόπωρο και το χειμώνα.
Tour σε μεγάλες πόλεις της χώρας
«Την εβδομάδα πριν τη ΔΕΘ, σε συνεννόηση με τον Πρωθυπουργό  Κυριάκο Μητσοτάκη, θα ταξιδέψω στη Γερμανία και θα πραγματοποιήσω tour σε μεγάλες πόλεις της χώρας έτσι ώστε να προμοτάρουμε με τους Γερμανούς tour operators ότι συμφέρει τους συνταξιούχους της χώρας, είναι πιο οικονομικό για αυτούς, να ζήσουν 1-3 μήνες στην Ελλάδα- στην Κρήτη, στη Ρόδο, στην Κω, στην Κέρκυρα, στην Αθήνα, στη Θεσσαλονίκη- παρά να μείνουν σπίτι τους και να πληρώνουν φυσικό αέριο και πετρέλαιο. Επίσης θα κάνουμε καμπάνια, με στόχο την επιμήκυνση της τουριστικής περιόδου- στις χώρες της Βόρειας Ευρώπης, στη Σκανδιναβία αλλά και στη Γαλλία, την Ελβετία» δήλωσε ο υπουργός.
Τέλος, ο κ. Κικίλιας αναφέρθηκε στην Αθήνα και στις πολύ μεγάλες ταξιδιωτικές ροές που παρατηρούνται φέτος, οι οποίες  έδωσαν σημαντική ανάσα στους επαγγελματίες του τουρισμού και των υγειονομικών και εμπορικών καταστημάτων μετά από πολλά χρόνια δυσκολιών (διαδηλώσεις, οικονομική κρίση, πανδημία). Όπως είπε, καταλυτικό ρόλο είχε η συμφωνία που επιτεύχθηκε με τις αμερικανικές αερογραμμές για 63 απευθείας πτήσεις την εβδομάδα από τις ΗΠΑ στο «Ελ. Βενιζέλος» με αποτέλεσμα η πρωτεύουσα να γεμίσει από τις αρχές Μαρτίου με high spenders ταξιδιώτες που ξοδεύουν πολλά και η διαμονή τους είναι πολυήμερη, ενισχύοντας με αυτό τον τρόπο σημαντικά της ελληνικές επιχειρήσεις του κέντρου και της Αθηναϊκής Ριβιέρας.
«Εξοικονομώ 2021»: Εντάσσονται στο πρόγραμμα όλοι οι επιλαχόντες
ΔΥΠΑ: Από σήμερα οι αιτήσεις για αγορά βιβλίων
Βίντεο: Κορίτσι περνάει με πατίνι τον δρόμο στην...
Πολεμική Αεροπορία: Μεταφορά 13 ασθενών από νησιά σε...
Καρίταινα: Σύμβολό της, το κάστρο της
Πάτρα: Μαθητές δημοτικού κατέληξαν στο νοσοκομείο μετά από...
Δέκα νησιά του ανατολικού Αιγαίου θα επισκεφθεί ο...
Δωρεά 20 εξοπλισμένων ασθενοφόρων στο ΕΚΑΒ από την...
Καιρός σήμερα: Βροχές και άνοδος θερμοκρασίας – Η...
Θεοδωρικάκος: Σοκάρουν τα στοιχεία για την ενδοοικογενειακή βία...
Ιωάννης Παππάς: Η Ελλάδα, δεν απειλεί! Και το...
«Θερμό» επεισόδιο: «Αστακός» το Αιγαίο! Όλοι έτοιμοι για...
ΟΡΟΙ ΚΑΙ ΠΡΟYΠΟΘΕΣΕΙΣ ΧΡΗΣΗΣ
@2020 - LerosReport.gr - lerosreport@gmail.com τηλ: 6936851155
Αγίου Πνέυματος: Τι γιορτάζουμε και γιατί πέφτει πάντα Δευτέρα;
«Plastic Free» 6 ακόμα προορισμοί από τη Lidl Ελλάς και το Κοινωφελές Ίδρυμα Αθανάσιος Κ. Λασκαρίδης
Επίσκεψη και συναντήσεις εργασίας στελεχών της ΝΔ στην Λέρο
Δέκα νησιά του ανατολικού Αιγαίου θα επισκεφθεί ο Ν. Χαρδαλιάς – «Αδιαπραγμάτευτα τα θέματα εθνικής κυριαρχίας»